**Datum:** 19/05/2020

**POZIV NA DOSTAVU PONUDA**

**za nabavu**

**„Razvoj, implementacija i integracija CRM softvera za optimizaciju procesa prodaje, marketinga i računovodstva i financija te grafičke pripreme“**

**Oznaka nabave: 01**

SADRŽAJ

[1. PODACI O NARUČITELJU 4](#_Toc40793527)

[2. KOMUNIKACIJA PONUDITELJA S NARUČITELJEM 4](#_Toc40793528)

[Kontakt podaci 4](#_Toc40793529)

[Način komunikacije 4](#_Toc40793530)

[Načelo transparentnosti i jednakog postupanja 4](#_Toc40793531)

[Usklađenost s Općom direktivom o zaštiti podataka (eng. General Data Protection Regulation (GDPR)) 4](#_Toc40793532)

[Razmjena podataka s Upravljačkim tijelom (UT), Posredničkim tijelom prve razine (PT1), Posredničkim tijelom druge razine (PT2), tijelima u sustavu upravljanja i kontrole (SUK) i trećim stranama 5](#_Toc40793533)

[Objava odgovora na upite Ponuditelja 5](#_Toc40793534)

[Izmjene Poziva na dostavu ponuda i rokova za dostavu ponuda 5](#_Toc40793535)

[3. POPIS GOSPODARSKIH SUBJEKATA S KOJIMA JE NARUČITELJ U SUKOBU INTERESA 5](#_Toc40793536)

[Provedba postupka nabave 5](#_Toc40793537)

[Izjava o sukobu interesa 5](#_Toc40793538)

[Sprječavanje sukoba interesa 6](#_Toc40793539)

[4. POČETAK POSTUPKA NABAVE 6](#_Toc40793540)

[5. PROCIJENJENA VRIJEDNOST NABAVE 6](#_Toc40793541)

[6. PRAVNA OSNOVA 6](#_Toc40793542)

[7. VRSTA POSTUPKA NABAVE 6](#_Toc40793543)

[8. OPIS PREDMETA NABAVE 6](#_Toc40793544)

[9. TEHNIČKE SPECIFIKACIJE 7](#_Toc40793545)

[10. KRITERIJI ODABIRA 8](#_Toc40793546)

[Postupanje u slučaju Ponuda s identičnom cijenom/brojem bodova 8](#_Toc40793547)

[Kriteriji za ekonomski najbolju ponudu (ENP) 9](#_Toc40793548)

[Formula za izračun ENP 11](#_Toc40793549)

[11. NAČELO JEDNAKOVRIJEDNOSTI 11](#_Toc40793550)

[12. MJESTO IZVOĐENJA RADOVA 11](#_Toc40793551)

[13. PRIPREMA I DOSTAVA PONUDA 11](#_Toc40793552)

[14. IZMJENA I/ILI DOPUNA PONUDE 12](#_Toc40793553)

[15. ODUSTAJANJE OD PONUDE 12](#_Toc40793554)

[16. PRAVILA DOSTAVE DOKUMENATA 12](#_Toc40793555)

[17. ROK VALJANOSTI PONUDE 13](#_Toc40793556)

[18. ROK ZA DOSTAVU PONUDA 13](#_Toc40793557)

[19. JAMSTVO ZA OZBILJNOST PONUDE 13](#_Toc40793558)

[20. ROK ZA DONOŠENJE ODLUKE 14](#_Toc40793559)

[21. ROK ZA ŽALBU NA ODLUKU 14](#_Toc40793560)

[22. ROK ZA POTPISIVANJE UGOVORA 15](#_Toc40793561)

[23. ROK ZA IZVRŠENJE UGOVORA 15](#_Toc40793562)

[24. ROK, NAČIN I UVJETI PLAĆANJA 15](#_Toc40793563)

[**Prilog I.: Ponudbeni list** 16](#_Toc40793564)

# PODACI O NARUČITELJU

**Naziv naručitelja:** OGLASNIK d.o.o. za novinsko-nakladničku djelatnost i poslovne usluge,

turistička agencija

**Adresa:** Savska cesta 41, 10000 Zagreb

**OIB:** 97309929902

**Telefon:** +385 9833266

# KOMUNIKACIJA PONUDITELJA S NARUČITELJEM

## Kontakt podaci

**Kontakt osobe: Ivana Arežina,**

**Hrvoje Renka (+385 95 9168 711, +385 91 7212 147)**

**E-mail: iarezina@oglasnik.hr,** [**Hrvoje.Renka@ecorys.com**](mailto:Hrvoje.Renka@ecorys.com)

Način komunikacije

**Komunikacija i bilo koja druga razmjena informacija** između Naručitelja i Ponuditelja obavljat **će se putem e-maila s navedenim kontakt osobama.**

**Zbog lakše komunikacije te za potrebe revizijskog traga, poruke moraju biti naslovljene naslovom:**

**„Razvoj, implementacija i integracija CRM softvera za optimizaciju procesa prodaje, marketinga i računovodstva i financija te grafičke pripreme“ – upit za pojašnjenjem Poziva“**.

## Načelo transparentnosti i jednakog postupanja

**Zbog načela transparentnosti i jednakog postupanja prema svim zainteresiranim stranama te za potrebe revizijskog traga, Naručitelj će odgovoriti** na zahtjev za dodatne informacije i pojašnjenja **ako je zahtjev poslan putem e-maila na gore navedene adrese** (molimo da se obje adrese dodaju u primatelje poruke).

**Sa svrhom jednakog postupanja prema svim Ponuditeljima, u slučaju telefonskog poziva, Ponuditelji će biti zamoljeni da isti upit bude upućen i putem elektroničke pošte** kako bi se osigurao revizijski trag te odgovorilo na upit svim potencijalnim Ponuditeljima putem internetske stranice [www.strukturnifondovi.hr](http://www.strukturnifondovi.hr).

U svrhu jednakog postupanja prema svim Ponuditeljima, **svi odgovori na upite zaprimljene na gore definiran način bit će objavljeni na internetskoj stranici** [www.strukturnifondovi.hr](http://www.strukturnifondovi.hr).

## Usklađenost s Općom direktivom o zaštiti podataka (eng. General Data Protection Regulation (GDPR))

S ciljem zaštite podataka, upiti će biti anonimizirani, odnosno, u objavljenim odgovorima na upite neće biti navedeno koji je potencijalni Ponuditelj poslao upit.

## Razmjena podataka s Upravljačkim tijelom (UT), Posredničkim tijelom prve razine (PT1), Posredničkim tijelom druge razine (PT2), tijelima u sustavu upravljanja i kontrole (SUK) i trećim stranama

Napominjemo kako će svi navedeni upiti, uključujući i identitet pošiljatelja upita, u skladu s ugovornim obvezama Naručitelja, biti proslijeđeni HAMAG BICRO-u za potrebe izvještavanja o provedbi projekta te sa svrhom revizijskog traga, a HAMAG BICRO, u ulozi PT2 ima ovlasti proslijediti navedene podatke ostalim tijelima u SUK-u te Europske komisije.

Objava odgovora na upite Ponuditelja

Pod uvjetom da je zahtjev pravovremen[[1]](#footnote-1), posljednje dodatne informacije i objašnjenja vezana uz Poziv Naručitelj će na internetsku stranicu [www.strukturnifondovi.hr](http://www.strukturnifondovi.hr) staviti na raspolaganje najkasnije dva (2) dana prije isteka roka za dostavu ponuda.

Izmjene Poziva na dostavu ponuda i rokova za dostavu ponuda

Ukoliko Naručitelj za vrijeme roka za dostavu ponuda mijenja dokumentaciju, osigurat će dostupnost izmjena svim zainteresiranim gospodarskim subjektima na istom mjestu na kojem je objavljen Poziv i dodatna dokumentacija. **Naručitelj nema obvezu svakoga Ponuditelja ponaosob obavijestiti o navedenim izmjenama.**

Ukoliko procijeni potrebnim, Naručitelj može produljiti rok za dostavu ponuda i produljenje će biti razmjerno važnosti pojašnjenja i/ili izmjeni dokumentacije u skladu s procjenom Naručitelja.

**Ukoliko nema potrebe za značajnim izmjenama Poziva ili bilo kojeg dokumenta koji predstavlja sastavni dio Poziva, Naručitelj nema pravo produžiti originalno objavljeni rok za dostavu ponuda** budući da navedeno krši načela transparentnosti, otvara sumnju na pogodovanje određenom Ponuditelju te Naručitelja dovodi u opasnost od financijskih korekcija.

# POPIS GOSPODARSKIH SUBJEKATA S KOJIMA JE NARUČITELJ U SUKOBU INTERESA

## Provedba postupka nabave

**Postupak nabave za potrebe Oglasnik d.o.o. Ecorys Hrvatska d.o.o.**

## Izjava o sukobu interesa

**Naručitelj nema poslovnih subjekata s kojima je u potencijalnom sukobu interesa.**

## Sprječavanje sukoba interesa

Naručitelj će u postupku nabave poduzeti prikladne mjere da učinkovito spriječi, prepozna i ukloni sukobe interesa u vezi s postupkom nabave kako bi se izbjeglo narušavanje tržišnog natjecanja i osiguralo jednako postupanje prema svim gospodarskim subjektima.

**Svi članovi Odbora za odabir također će, prije pristupanja vrednovanju pristiglih Ponuda, potpisati odgovarajuću Izjavu o nepostojanju sukoba interesa.**

# POČETAK POSTUPKA NABAVE

Početkom postupka nadmetanja s obaveznom objavom smatra se prvi sljedeći dan nakon objave Poziva na internetskoj stranici [www.strukturnifondovi.hr](http://www.strukturnifondovi.hr). **Sva natječajna dokumentacija objavljena je dana 19/05/2020.**

# PROCIJENJENA VRIJEDNOST NABAVE

**Procijenjena vrijednost nabave iznosi HRK 899.000,00** bez PDV-a.

# PRAVNA OSNOVA

Poziv na dostavu ponuda je u potpunosti usklađena s odredbama pravilnika „Postupci nabave za osobe koje nisu obveznici Zakona o javnoj nabavi“ v.5 te odredbama EU direktiva 2014/24/EU[[2]](#footnote-2) i 2014/25/EU[[3]](#footnote-3).

# VRSTA POSTUPKA NABAVE

**Postupak nadmetanja provodi se na osnovi pravilnika „Postupci nabave za osobe koje nisu obveznici zakona o javnoj nabavi“**, a koji je sastavni dio dokumentacije Poziva KK.03.2.1.19 – **postupak nabave s obaveznom objavom**. Navedeni Poziv i „Postupci nabave za osobe koje nisu obveznici zakona o javnoj nabavi“ dostupni su na internetskoj stranici [https://strukturnifondovi.hr/](https://strukturnifondovi.hr/natjecaji/povecanje-energetske-ucinkovitosti-koristenja-obnovljivih-izvora-energije-proizvodnim-industrijama/) .

# OPIS PREDMETA NABAVE

Naručitelj nabavlja **uslugu razvoja, implementacije i integracije CRM softvera za optimizaciju procesa prodaje, marketinga i računovodstva i financija te grafičke pripreme**.

Svrha nabave CRM-a je omogućiti korisnicima sustava (zaposlenicima) najbolji uvid u bazu klijenata, imati jednu jedinstvenu bazu klijenata sa svim potrebnim informacijama o pojedinom klijentu, informaciju o tome je li klijent dodijeljen nekom prodajnom predstavniku, informaciju o proizvodima koji su nuđeni klijentu i povratni info od klijenta, alat za prodaju i post prodaju naših proizvoda.

**Detaljni podaci o vrsti, opsegu i općoj prirodi usluge detaljno su opisani u sljedećem poglavlju (Tehničke specifikacije).**

Svi zainteresirani Ponuditelji prilikom sastavljanja ponude dužni su uzeti u obzir javno objavljeni Poziv na dostavu ponuda s pripadajućim Prilogom[[4]](#footnote-4).

# TEHNIČKE SPECIFIKACIJE

U skladu s „Postupcima nabave za osobe koje nisu obveznici zakona o javnoj nabavi“ te Priloga 12 EU Direktive2014/24/EU, na sve norme definirane u Tehničkim specifikacijama primjenjive su odredbe Poglavlja 11. ovoga Poziva: Načelo jednakovrijednosti. U slučajevima kada su navedeni specifični sustavi kojima se Oglasnik.hr već koristi, ponuditelj mora omogućiti kompatibilnost rješenja.

|  |  |  |  |
| --- | --- | --- | --- |
| Red.br. | Zadatak | Opis | Specifikacija za programsko rješenje |
| 1. | Nadogradnja oglasnik.hr-a dodavanjem mogućnosti upisivanja i objave oglasa za tiskano izdanje(zamjena za postojeći AVUS) | Nadograditi oglasnik.hr Admin modul informacijama o svim proizvodima(online i offline oglasi), informacijama o prodajnom predstavniku, informacijama o lokaciji(odjel/poslovni prostor), eksport u grafiku za objavu tiskanih izdanja - kreiranje izdanja (predefinirati) npr. uto/petak u izdanje ulaze svi novi oglasi u periodu (od-do) + svi aktivni oglasi (potrebna je kontrola broja oglasa=broj stranica po kategoriji). eksport ide u AdobeIllustrator template koji ćemo napraviti po uzoru na postojeći dizajn novina. | oglasnik.hr bi trebao prepoznati sljedeće podatke o djelatniku koji se logira u sustav: šifra djelatnika, odjel, fiskalna lokacija/poslovni prostor i omogućiti izradu ponude za sve naše proizvode i export svih proizvoda na objavu. |
| 2. | Jedinstveni šifrarnik kupaca sa svim potrebnim podacima, komentarima i prodajno bitnim informacijama | Kroz oglasnik.hr imati jedinstvenu bazu klijenata i svakom klijent treba biti dodijeljena šifra prodajnog predstavnika | Oglasnik.hr-Users trebaju imati sljedeće informacije: šifra klijenta, Naziv/Ime i prezime, OIB, Adresu, šifru i naziv prod. predstavnika i ostale dodatne informacije koje već postoje na tabu users |
| 3. | Dodjeljivanje i evidenciju serijskih brojeva ponuda sukladno potrebnom brojčanom slijedu | Prilikom predaje oglasa potrebna je mogućnost izrade i slanja Ponude klijentu za sve naše proizvode(trenutno se ponude za trgovine i bannere upisuju u excel tablicama), ponude trebaju imati neprekinuti brojčani slijed | Ponuda treba sadržavati sljedeće elemente: Broj ponude, Naziv kupca, datum izrade ponude, datum do kad ponuda vrijedi, šifru i naziv oglasa, iznos bez pdv-a, PDV, ukupan iznos, instrukcije za uplatu i uplatnica koja se već sad kreira na oglasnik.hr. |
| 4. | Izvještaji koje ćemo moći sami pokretati i sortirati po određenim kriterijima | - Izvještavanje o broju novih klijenata, broju kontaktiranih klijenata u zadanom periodu, broju sklopljenih ugovora, prihvaćenih ponuda  - Plan kontaktiranja klijenata i dodjela pojedinog klijenta prodajnom predstavniku u svrhu točnog rasporeda klijenata i prihoda po prodajnim predstavnicima  - Evidencija Reklamacije oglasa  - Evidencija pritužbi i pohvala klijenata  - Praćenje očekivanog vremena objave oglasa u svrhu što boljeg planiranja rasporeda kontakta klijenata  - Baza podataka kupaca  - Baza upita za ponudama te izrada ponuda, arhiviranje, te upravljanje ponudama  - Evidentiranje prodaje po kupcu, artiklu, prodajnom predstavniku i odjelu (sales, call centar, APO) i praćenje cijena te kreiranje, implementacija i provedba politike popusta, uvjeta i rokova  plaćanja | Sve ove informacije bi trebale biti dostupne korisnicima sustava(prodaja, marketing, financije, grafika, marketing) po određenim dodijeljenim ovlaštenjima. Izvještaj za određeni period, za određenog kupca i sl.. |
| 5. | Integracija CRM-a s računovodstvenim ERP-om (Navision) | - Jedinstvena baza klijenata sa svim potrebnim podatcima (OIB, Adresa, šifra klijenta, dodijeljeni prodajni predstavnik)  - Praćenje ponuda poslanih klijentima  - Integracija s računovodstvenim sustavom Navision  - Integracija sa sustavima za zaprimanje oglasa  - Automatsko kreiranje faktura prema zadanim parametrima  - Automatsko knjiženje faktura prema zadanim shemama knjiženja | Interface s Navisionom u smislu automatskog importa podataka o klijentima, knjiženja faktura, raspored prihoda, vrste oglasa  Oglasnik.hr već ima postavljen inerface samo bi trebalo modificirati interface na način da se šalju i neke dodatne informacije u Navision |
| 6. | Integracija CRM-a s grafičkom pripremom | Ključne karakteristike CRM modula za GRAFIČKU PRIPREMU:  - Integracija sa sustavom za zaprimanje oglasa  - Eksport podataka za prijelom novina (eksport oglasa prema zadanim dimenzijama i parametrima)  - Kreiranje probnog pregleda izgleda novina  - Informacije o broju oglasa, broju stranica pojedinog izdanja | Izvještaji potrebni za planiranje prijeloma: broj oglasa, pozicija, broj stranica pojedinog izdanja  Rok za unos oglasa za pojedino izdanje i ako je rok prekoračen, automatski unos oglasa za iduće izdanje. |

**NAPOMENA:**

Budući da je riječ o nadogradnji postojećeg sustava, svi konkretni nazivi koji su korišteni dodani su sa svrhom što jasnijeg pojašnjenja trenutnog stanja i korištenje pojma „jednakovrijedno“ nije moguće. Programsko rješenje nužno mora biti kompatibilno sa sustavom čija se nadogradnja vrši.

# KRITERIJI ODABIRA

**Kriterij za odabir najboljeg Ponuditelja je ekonomski najbolja ponuda.**

Najboljom Ponudom smatra se Ponuda koja u potpunosti zadovoljava sve uvjete natječajne dokumentacije (minimalni kriteriji sposobnosti) uz ostvareni najveći broj bodova (vrednovanje ekonomski najbolje ponude) u odnosu na ostale zaprimljene Ponude.

## Postupanje u slučaju Ponuda s identičnom cijenom/brojem bodova

Ako dvije ili više valjanih Ponuda budu jednako rangirane prema kriterijima za odabir Ponude, **Naručitelj će odabrati Ponudu koja je zaprimljena ranije.**

**Ako Ponuditelj nakon dostave Ponude dostavi izmjenu i/ili dopunu ponude, kao vrijeme zaprimanja Ponude smatra se vrijeme kada je dostavljena posljednja izmjena i/ili dopuna.**

## Kriteriji za ekonomski najbolju ponudu (ENP)

Kriteriji za ENP rangiraju sve ponude Ponuditelje koji zadovoljavaju gore navedene minimalne kriterije sposobnosti i osnova su za odabir ekonomski najbolje ponude. **Svaki od kriterija se boduje, a konačna odluka o najboljoj Ponudi donosi se zbrajanjem vrijednosti svih bodovanih kategorija.**

|  |  |  |  |
| --- | --- | --- | --- |
| **KRITERIJ ODABIRA** | **BODOVANJE** | **MAKSIMALNI BROJ BODOVA/UDIO U UKUPNIM BODOVIMA** | **REFERENCA ZA PROVJERU** |
| **VRIJEDNOST PONUDE** | | | |
| **Cijena** | XC = CMIN / CX x 20  XC – broj bodova ocjenjivane ponude  CMIN – najniža ponuđena cijena  CX – cijena ocjenjivane ponude | 20/20% | Prilog I: Ponudbeni list |
| U skladu s odredbama Čl. 67 EU direktive 2014/24/EU.  Krajnji trošak za Naručitelja navodi se u Prilogu I: Ponudbeni list i predmet je vrednovanja tijekom odabira najbolje ponude.  Budući da je navedeno kriterij ENP, cijena navedena u Ponudbenom listu predstavlja krajnji trošak za Naručitelja, nije podložna dodatnim izmjenama/pregovorima te će kao takva biti navedena u Ugovoru s odabranim Ponuditeljem. | | | |
| **RELEVANTNO ISKUSTVO PONUDITELJA I PROJEKTNOG TIMA** | | | |
| **Iskustvo ponuditelja u provedbi projekata implementacije CRM sustava za optimizaciju procesa prodaje i marketinga** | 5 do 14 projekata – 5 bodova  15 do 24 projekata – 10 bodova  25 i više projekata – 20 bodova | 20/20% | Lista projekata s jasnim referencama na navedeni kriterij |
| U skladu s odredbama st. 2 čl. 67 EU direktive 2014/24/EU.  Ponuditelj za istinitost podataka jamči pod materijalnom i krivičnom odgovornošću.  Naručitelj ima mogućnost dodatno zatražiti reference, odnosno kontakt podatke navedenih klijenata, u slučaju sumnje u istinitost dostavljenih podataka. | | | |
| **Iskustvo stručnjaka u radu na classified stranicama** | 1-4 godine – 5 bodova  5-9 godina – 15 bodova  10 i više godina – 30 bodova | 30/30% | Životopis stručnjaka s jasnim referencama na navedeni kriterij |
| U skladu s odredbama st. 2 čl. 67 EU direktive 2014/24/EU.  Ponuditelj uz ponudu dostavlja životopis stručnjaka s jasnim referencama navedeni kriterij. Ponuditelj dostavlja dokaz da zapošljava/ima ugovor o poslovnoj suradnji s navedenim stručnjakom/izjavu o raspoloživosti za rad na projektnim aktivnostima koje su predmetom nabave.  Budući da su navedeni kriteriji ENP kriteriji, stručnjak koji bude predmetom vrednovanja mora i izvršavati predmet nabave i kao takav biti naveden u Ugovoru s odabranim Ponuditeljem.  Budući da su navedeni kriterij ENP kriteriji, samo u iznimnim okolnostima na koje Ponuditelj nema utjecaj postoji mogućnost zamjene, ali u tom slučaju Ponuditelj mora osigurati stručnjaka čija zamjena ne bi utjecala na vrednovanje pristiglih ponuda.  Dodatno pojašnjenje: u slučaju stručnjaka koji je na vrednovanju dobio 30 bodova, a tijekom provedbe dođe do iznimnih okolnosti na koje Ponuditelj nema utjecaja, Ponuditelj tijekom provedbe projekta mora osigurati zamjenu koja bi na vrednovanju također dobila 30 bodova, odnosno, identične razine stručnosti.  Zamjena stručnjaka ne smije imati učinak na rok za izvršenje Ugovora i predstavlja odgovornost Ponuditelja.  Pod okolnostima na koje Ponuditelj nema utjecaja mogu se smatrati okolnosti poput bolesti, ozljede, trudnoće i sl. Okolnosti poput premještanja zaposlenika/ugovorenog stručnjaka na drugu poslovnu aktivnost od strane Ponuditelja i sl. ne može se smatrati okolnostima na koje Ponuditelj nije mogao imati utjecaja.  Ukoliko Ponuditelj ne pronađe adekvatnu zamjenu ili bi predložena zamjena utjecala na rezultate vrednovanja originalno zaprimljenih Ponuda (stručnjak čiji bi životopis ostvario manji broj bodova u odnosu na originalno predloženog stručnjaka), Naručitelj ima pravo raskinuti Ugovor.  Zamjena mora biti pismeno odobrena od strane Naručitelja, a Naručitelj o izmjeni bez odgode obavještava PT1 i PT2 u vidu Obavijesti o izmjenama većega značaja u skladu s odredbama Dodatka 1.2: Opći uvjeti Ugovora.  Ponuditelj i stručnjaci za istinitost podataka jamče pod materijalnom i krivičnom odgovornošću.  Naručitelj ima mogućnost dodatno zatražiti reference, odnosno kontakt podatke navedenih klijenata, u slučaju sumnje u istinitost dostavljenih podataka. | | | |
| **ISO certifikati 9001 i 27001 ili jednakovrijedno** | ISO 9001– 5 bodova  ISO 27001– 5 bodova | 10/10% | Kopije certifikata |
| U skladu s odredbama st. 2 čl. 67 EU direktive 2014/24/EU.  Ponuditelj uz ponudu dostavlja kopije certifikata. Navedena potvrda predstavlja jamstvo kvalitete izvođenja radova, odnosno pružanja usluga. Ponuditelj ima mogućnost dostaviti certifikate jednakovrijedne navedenim ISO certifikatima. | | | |
| **VRIJEME IMPLEMENTACIJE RJEŠENJA** | | | |
| **Rok za izvršenje Ugovora/implementaciju rješenja** | 151 i više dana – 5 bodova,  91 do 150 dana – 10 bodova  90 i manje dana – 20 bodova | 20/20% | Izjava Ponuditelja u Ponudbenom listu |
| U skladu s odredbama st. 2 čl. 67 EU direktive 2014/24/EU.  Ponuditelj navodi rok za provedbu u Ponudbenom listu. U skladu s vremenikom provedbe projektnih aktivnosti **krajnji rok za provedbu aktivnosti koja je predmetom nabave je 02/05/2021 i sve ponude s rokom provedbe dužim od navedenog neće biti razmatrane.** | | | |
| **UKUPNO 100/100%** | | | |

## Formula za izračun ENP

Cijena (**maks. 20 bodova**) + Iskustvo ponuditelja u provedbi projekata implementacije CRM sustava za optimizaciju procesa prodaje i marketinga (**maks. 20 bodova**) + Iskustvo stručnjaka u radu na classified stranicama (**maks. 30 bodova**) + ISO certifikati **(maks. 10 bodova)** + Rok za izvršenje Ugovora/implementaciju rješenja (**maks. 20 bodova**) =

**UKUPNO (maks. 100 bodova)**

# NAČELO JEDNAKOVRIJEDNOSTI

Točka 2.3 Priloga 3. „Postupci nabave za osobe koje nisu obveznici zakona o javnoj nabavi“ definira sljedeće:

**„Ako se navode robne marke, tada svako upućivanje na robnu marku mora biti popraćeno izrazom »ili jednakovrijedno«“.**

U skladu s navedenim, na sve slučajeve u kojima je korišten pojam jednakovrijednosti, a prilikom definiranja kriterija jednakovrijednosti, primjenjuju se odredbe Priloga 12 EU Direktive 2014/24/EU koji pojam „jednakovrijednoga“ definira kao:

**„Potvrde koje izdaju službeni instituti za kontrolu kvalitete ili agencije priznate stručnosti kojima se potvrđuje sukladnost proizvoda s točno određenim tehničkim specifikacijama ili normama na koje se upućuje.“**

**Napominjemo kako su svi konkretni nazivi u dokumentaciji opisnog karaktera. Na navedeno se isto tako primjenjuje načelo jednakovrijednosti.**

# MJESTO IZVOĐENJA RADOVA

Predmet nabave bit će dostavljen na lokaciju **Savska cesta 41, 10000 Zagreb,** odnosno **na navedenoj lokaciji bit će sastavljen Zapisnik o primopredaji/urednom izvršenju ugovornih obveza.**

# PRIPREMA I DOSTAVA PONUDA

Ponuda se dostavlja na hrvatskom i/ili engleskom jeziku i latiničnom pismu[[5]](#footnote-5). Pri izradi ponude, Ponuditelj se mora pridržavati zahtjeva i uvjeta iz Poziva, pripadajućeg Priloga te javno objavljenih odgovora na upite potencijalnih ponuditelja (ukoliko ih bude bilo).

**Ponude se dostavljaju** **isključivo** u obliku definiranom od strane Naručitelja (pripadajući Prilog I) sa svom popratnom dokumentacijom (definirano u Poglavlju 16.: Priprema i dostava Ponuda) u jednom zatvorenom paketu/omotnici **preporučenom pošiljkom s povratnicom na adresu:**

**OGLASNIK d.o.o. za novinsko-nakladničku djelatnost i poslovne usluge, turistička agencija**

**Savska cesta 41, 10000 Zagreb**

Uz adresu Naručitelja, potrebno je i naznačiti:

**„Razvoj, implementacija i integracija CRM softvera za optimizaciju procesa prodaje, marketinga i računovodstva i financija te grafičke pripreme“**

**Ne otvarati prije službenog otvaranja**

Na poleđini naznačiti:

**Naziv i adresa Ponuditelja**

**Ponuditelj sam snosi troškove izrade i slanja Ponude te rizik eventualnog gubitka, odnosno nepravovremene dostave ponude.** Ako omotnica nije označena u skladu sa zahtjevima iz Poziva, Naručitelj ne preuzima nikakvu odgovornost u slučaju gubitka ili preranog otvaranja Ponude.

Ponude i dokumentacija priložena uz ponude, uz iznimku Jamstva za ozbiljnost Ponude, ne vraćaju se Ponuditeljima.

# IZMJENA I/ILI DOPUNA PONUDE

**Ponuditelj može do isteka roka za dostavu ponuda dostaviti izmjenu i/ili dopunu Ponude.** Izmjena i/ili dopuna Ponude dostavlja se na isti način kao i osnovna Ponuda s obveznom naznakom da se radi o izmjeni i/ili dopuni Ponude. U tom se slučaju vremenom zaprimanja smatra dostava posljednje verzije Ponude.

# ODUSTAJANJE OD PONUDE

Ponuditelj može do isteka roka za dostavu ponude pisanom izjavom odustati od svoje dostavljene Ponude. Pisana izjava se dostavlja na isti način kao i Ponuda s obveznom naznakom da se radi o odustajanju od Ponude. U slučaju odustajanja, Ponuda se ne vraća Ponuditelju.

# PRAVILA DOSTAVE DOKUMENATA

U slučaju postojanja sumnje u istinitost podataka u priloženim dokumentima ili Izjavama Ponuditelja, Naručitelj se može obratiti nadležnim tijelima radi dobivanja informacija o situaciji tih Ponuditelja, a u slučaju da se radi o Ponuditelju sa sjedištem u drugoj državi, Naručitelj može zatražiti suradnju nadležnih institucija.

Ponuda mora sadržavati najmanje:

1. **Popunjen, potpisan i pečatom ovjeren Ponudbeni list** (Prilog I)
2. **Dokumentaciju navedenu u Poglavlju 10 ovoga dokumenta – kriteriji za ENP**

# ROK VALJANOSTI PONUDE

**Rok valjanosti ponude je minimalno 60 dana od isteka roka za dostavu ponuda.** Naručitelj će odbiti ponudu čija je valjanost kraća od zahtijevane.

# ROK ZA DOSTAVU PONUDA

**Rok za dostavu ponude je 28/05/2020.**

Razmatrat će se sve ponude koje budu zaprimljene na pošti/od strane kurirske službe do ponoći navedenog datuma (po srednjeeuropskom vremenu, Zagreb (GMT+2)).

**NAPOMENA:**

Budući da bi zaprimanje Ponuda od strane Naručitelja do samog datuma koji je naveden u Pozivu doveo u nepovoljan položaj Ponuditelje iz udaljenijih krajeva RH te inozemstva ostavljajući im kraći vremenski rok za pripremu Ponuda, **pod** **pojmom „zaprimanja“ smatra se vrijeme predaje Ponude na pošti/kurirskoj službi. Pojam zaprimanja ne podrazumijeva fizičko zaprimanje Ponude od strane Naručitelja.**

Navedeno se dokazuje pečatom pošte/kurirske službe iz koje je jasno vidljivo točno **vrijeme predaje Ponude**.

# JAMSTVO ZA OZBILJNOST PONUDE

**Ponuditelj je obavezan u Ponudi priložiti jamstvo za ozbiljnost ponude u obliku bankarskog jamstva u iznosu od 26.000,00 HRK** s klauzulom „plativo na prvi poziv“ odnosno „bez prava prigovora“ **ili potvrdu o uplati beskamatnog depozita u istom iznosu** na žiro-račun Naručitelja (IBAN: HR9324840081502014187 BANKA: Raiffeisenbank Austria dd, Zagreb) uz naznačeni opis plaćanja „Novčani polog za ozbiljnost ponude“.

Bankarsko jamstvo mora biti bezuvjetno i glasiti na Naručitelja.

Jamstvo za ozbiljnost ponude dostavlja se uz Ponudu, a u slučaju beskamatnog depozita Ponuditelj uz Ponudu dostavlja bankovni izvadak kojim dokazuje uplata na račun Naručitelja.

**Ponude dostavljene bez jamstva za ozbiljnost ponude/dokaza o uplati beskamatnog depozita ili s jamstvima/beskamatnim depozitima čija vrijednost ne odgovara vrijednosti od 26.000,00 HRK smatrat će se nepotpunima i neće biti predmet vrednovanja.**

**Trajanje jamstva za ozbiljnost ponude iznosi 60 dana od isteka roka za podnošenje Ponude, a u slučaju produženja roka za podnošenje Ponude, trajanje jamstva se produžuje u skladu s produženjem roka za podnošenje Ponude.**

**Naručitelj će naplatiti iznos jamstva za ozbiljnost ponude/zadržat će beskamatni depozit u sljedećim slučajevima:**

**Prije odabira najboljeg Ponuditelja**

* odustajanja Ponuditelja od svoje Ponude u roku njezine valjanosti, a nakon isteka roka za dostavu Ponuda,

**Nakon odabira najboljeg Ponuditelja (odnosi se isključivo na Ponuditelja čija je Ponuda odabrana kao najbolja):**

* odbijanja potpisivanja Ugovora o nabavi

Izvornik jamstva dostavlja se u zatvorenoj plastičnoj foliji, a plastična folija čini sastavni dio ponude. Jamstvo ne smije biti ni na koji način oštećeno (bušenjem, klamanjem i sl.), a što bi onemogućilo valjanost istog.

**Jamstvo za ozbiljnost ponude/beskamatni depozit Naručitelj će vratiti Ponuditeljima koji nisu odabrani u postupku nabave u roku od najviše 10 (deset) dana nakon donošenja Odluke o odabiru/poništenju nabave.**

**Ponuditelju čija Ponuda je odabrana u postupku nabave, jamstvo za ozbiljnost ponude Naručitelj će vratiti po potpisivanju Ugovora.**

# ROK ZA DONOŠENJE ODLUKE

**Naručitelj će Odluku o odabiru donijeti u roku ne dužem od 30 dana** od završetka roka za dostavu ponuda koji je definiran u Poglavlju 18.: Rok za dostavu ponuda.

Svim neuspješnim Ponuditeljima bit će poslana Odluka o odbijanju ponude te Odluka o odabiru[[6]](#footnote-6), a s odabranim Ponuditeljem Naručitelj pristupa potpisivanju Ugovora.

# ROK ZA ŽALBU NA ODLUKU

**Odredbama Priloga 3. „Postupci nabave za osobe koje nisu obveznici zakona o javnoj nabavi“ u skladu s čijim odredbama se provodi predmetna nabava, nije propisana mogućnost žalbe na odluku Naručitelja.**

Odluka o odabiru postaje izvršna dostavom odabranom Ponuditelju. Odluka o odabiru dostavlja se Ponuditelju bez odgode u elektroničkom i pisanom obliku.

**Rok mirovanja se ne primjenjuje.**

# ROK ZA POTPISIVANJE UGOVORA

Naručitelj će s odabranim Ponuditeljem potpisati Ugovor **u roku ne dužem od 30 (trideset) dana od donošenja Odluke o odabiru.**

# ROK ZA IZVRŠENJE UGOVORA

Rok za izvršenje Ugovora predmet je ponude i vrednovanja ekonomski najbolje ponude te rok za izvršenje ugovora naveden u ponudi predstavlja pravno obvezujuću obvezu ponuditelja.

# ROK, NAČIN I UVJETI PLAĆANJA

Naručitelj će odabranom Ponuditelju platiti ugovoreni iznos:

1. **20% ugovorenoga iznosa najkasnije 7 dana po potpisivanju Ugovora,**
2. **80% ugovorenoga iznosa najkasnije 30 dana po potpisivanju Zapisnika o primopredaji/urednom izvršenju ugovornih obveza.**

**Prilog I.: Ponudbeni list**

|  |  |  |  |  |
| --- | --- | --- | --- | --- |
| **PODACI O PONUDITELJU** | | | | |
| **Naziv i sjedište Ponuditelja** |  | | | |
| **OIB[[7]](#footnote-7)** |  | | | |
| **IBAN** |  | | | |
| **Adresa za dostavu pošte** |  | | | |
| **Kontakt osoba (telefon, e-mail)** |  | | | |
| **Ponuditelj je u sustavu PDV-a** |  | **DA** |  | **NE** |

|  |  |
| --- | --- |
| **PODACI O PONUDI** | |
| **Cijena ukupne ponude u HRK bez PDV-a** |  |
| **Iznos PDV-a** |  |
| **Cijena ukupne ponude u HRK s PDV-om** |  |
| **Rok valjanosti ponude[[8]](#footnote-8) (u danima)** |  |
| **Rok za izvršenje Ugovora** |  |

Svojim potpisom potvrđujemo da smo proučili i razumjeli Poziv i sve uvjete nadmetanja te da dajemo ponudu u skladu s njegovim odredbama.

|  |  |  |
| --- | --- | --- |
| **Mjesto i datum** | **M.P.** | **Za Ponuditelja** |
|  |  |  |
|  |  | *(Potpis odgovorne osobe)* |

1. Zahtjev je pravovremen ako je dostavljen Naručitelju najkasnije tijekom četvrtog (4) dana prije dana u kojem ističe rok za dostavu Ponuda. [↑](#footnote-ref-1)
2. Direktiva 2014/24/EU Europskog parlamenta i Vijeća od 26. veljače 2014. o javnoj nabavi i o stavljanju izvan snage Direktive 2004/18/EZ [↑](#footnote-ref-2)
3. Direktiva 2014/25/EU Europskog parlamenta i Vijeća od 26. veljače 2014. o nabavi subjekata koji djeluju u sektoru vodnog gospodarstva, energetskom i prometnom sektoru te sektoru poštanskih usluga i stavljanju izvan snage Direktive 2004/17/EZ [↑](#footnote-ref-3)
4. **Prilozi** predstavljaju obrasce sastavljene od strane Naručitelja koje **ispunjava Ponuditelj kako bi sastavio svoju ponudu**. Ponude koje nisu predane u obliku/obrascima koji su definirani u Prilozima neće biti razmatrane. [↑](#footnote-ref-4)
5. Certifikati ne moraju biti dostavljeni u prijevodu na engleski/hrvatski jezik jer navedeno predstavlja dodatni trošak za Ponuditelja. [↑](#footnote-ref-5)
6. Pravilnik „Postupci nabave za osobe koje nisu obveznici zakona o javnoj nabavi“ definira sljedeće: NOJN pisanim putem obavještava sve subjekte koji su dostavili ponudu o odabranom ponuditelju, prilažući presliku Odluke o odabiru te im šalje obrazloženu pisanu obavijest o odbijanju njihove ponude. [↑](#footnote-ref-6)
7. ili nacionalni identifikacijski broj prema zemlji sjedišta Ponuditelja, ako je primjenjivo [↑](#footnote-ref-7)
8. Ponude s rokom valjanosti kraćim od 60 dana neće biti uzete u razmatranje. Rok valjanosti ponude započinje sa posljednjim danom roka za dostavu ponuda. [↑](#footnote-ref-8)